Tregagás Ragnheiðar Gröndal í Tónbergi í kvöld Ragnheiður Gröndal og hljómsveit hennar Icelandic Folk Ensemble halda tónleika í kvöld klukkan 20 í Tónbergi , sal Tónlistarskólans á Akranesi . Yfirskrift tónleikanna er TREGAGÁS en það er nafn á nýjasta geisladiski söngkonunnar . Í hljómsveit Ragnheiðar eru þeir Haukur Gröndal á klarinett og saxófón , Guðmundur Pétursson á gítar og slagverksleikararnir Matthías M.D. Hemstock og Birgir Baldursson . Tónlistarmennirnir hafa undanfarið verið á ferð um landið við tónleikahald og koma nú við hér í Tónbergi . Aðgöngumiðar verða seldir við innganginn .